Diari Oficial de la Generalitat Valenciana


Sumari del DOGV 3171, del 28-01-1998 (1998/273)

Convocatòria XIV Premi de Teatre Carlos Arniches 1998 Ciutat d'Alacant.
-----------------------------------------------------------------------

### Dades del document

Número de DOGV
:   3171

Data del DOGV
:   28-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/273


Organisme emissor
:   Ajuntament d'Alacant

Tipus de document
:   Convocatòria

Convocatòria XIV Premi de Teatre Carlos Arniches 1998 Ciutat d'Alacant. [1998/M273]
  
L'Ajuntament d'Alacant convoca concurs per a la concessió del Premi de Teatre Carlos Arniches creat per la corporació en homenatge a l'eminent autor alacantí, d'acord amb les següents bases:
  
Primera
  
Podran concórrer a aquest premi tots els autors que ho desitgen, siguen o no novells, de qualsevol nacionalitat, amb totes les obres teatrals que desitgen, escrites en castellà.
  
Segona
  
Les obres presentades hauran de ser originals i inèdites, no premiades en cap altre concurs ni estrenades en cap d'altre. No s'admetrà cap tipus de traducció, adaptació o refosa, ja siga de novel·la, cine, televisió, ràdio o, fins i tot, del propi teatre.
  
Tercera
  
Els originals es presentaran mecanografiats a una sola cara, en DIN-4, foli o holandés, a doble espai, i tindran una extensió subjecta als límits de duració dels espectacles a Espanya, d'acord amb el criteri que sobre això definisca el propi jurat.
  
Quarta
  
1. Els originals seran remesos o lliurats, en exemplar quadruplicat, al Departament de Cultura de l'Ajuntament d'Alacant, carrer de Jorge Juan, número 1, 03245 Alacant, i es podran utilitzar qualsevol dels mitjans de presentació i tramesa establits en l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
2. Per tal de preservar l'anonimat dels autors, les obres seran presentades únicament amb indicació del títol i un lema, dins d'un sobre en què s'especifique el mateix títol i lema, i la indicació: Per al Premi de Teatre Carlos Arniches. En aquest sobre, a més dels textos, s'inclourà un altre sobre amb idèntic lema i tancat, que contindrà una fotocòpia del document nacional d'identitat o passaport del concursant, la fitxa d'inscripció annexa en aquestes bases i una breu ressenya biogràfica.
  
Cinquena
  
S'estableix una dotació d'un milió de pessetes per al Premi Carlos Arniches. El premi no podrà ser compartit però sí declarat desert.
  
Sisena
  
El període d'admissió de les obres, que començarà el dia següent a la data de la convocatòria, quedarà tancat el dia 30 d'abril de 1998, fins a les 14.00 hores, i la decisió del jurat tindrà lloc durant la setmana en què es realitze la VI Mostra de Teatre Espanyol d'Autor Contemporani del dit any.
  
Setena
  
L'Ajuntament d'Alacant nomenarà un jurat que estarà presidit per l'alcalde o regidor en qui delegue, actuant de secretari el de la corporació o funcionari en qui delegue. La decisió del jurat serà inapel·lable.
  
Vuitena
  
L'Ajuntament d'Alacant es reserva el dret a publicar l'obra premiada, en el termini d'un any a partir de la data de la decisió del jurat. En cas de publicar-se l'obra premiada, a l'autor li seran lliurats 30 exemplars.
  
Novena
  
Sempre que es pretenga editar i/o representar l'obra premiada, l'autor queda compromés a fer mencionar en lloc visible de l'edició i/o de la publicació la circumstància de ser Premi de Teatre Carlos Arniches Ciutat d'Alacant 1998.
  
Deu
  
Els originals no premiats, junt amb les seues pliques, podran ser retirats en el Departament de Cultura de l'Ajuntament d'Alacant, després de la presentació del resguard de lliurament o tramesa, dins dels dos mesos següents a la publicació de la decisió, complits els quals es procedirà a la destrucció d'aquests per a preservar el dret dels autors.
  
Onze
  
La participació en aquest concurs implica el coneixement i l'acceptació íntegra de les presents bases.
  
ANNEX
  
Fitxa d'inscripció.
  
Nom:
  
Cognoms:
  
Domicili actual:
  
Número de telèfon i fax:
  
Títol/lema:
  
Alacant, 28 d'octubre de 1997.- El secretari general, p. d., el vicesecretari.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
  
D'INTERLOCUTÒRIES, PROVISIONS I SENTÈNCIES
  
Tribunal Superior de Justícia
  
Regional de Múrcia